**Raúl Albiol Tortajada**, nado en Vilamarxant (Valencia) o 4 de setembro de 1985, é un futbolista español. Xoga de defensa central, aínda que tamén pode facelo de centrocampista defensivo e lateral dereito, e o seu club actual é o SSC Napoli.

Tamén xoga na selección de fútbol de España, coa que gañou a Copa Mundial de Fútbol en 2010 e as Eurocopas de 2008 e 2012, un triplete inédito na historia do fútbol.

Traxectoria
-----------

### Comezos

O seu tío é José Luis Albiol Balaguer que tamén foi futbolista profesional. Do mesmo xeito que o seu irmán Miguel Albiol que é futbolista do Real Murcia, formouse nas categorías inferiores do Ribarroja CF, ata que foi fichado polo Valencia CF para a súa canteira de fútbol base. Debutou co primeiro equipo o 24 de setembro de 2003 con dezaoito anos acabados de cumprir nunha eliminatoria da Copa da UEFA ante o AIK Solna, tempada na que o Valencia CF resultou campión do torneo. Porén seguiu formando parte do persoal do CD Mestalla, filial do Valencia CF.

### Getafe CF

Para adquirir experiencia en Primeira División foi cedido ao Getafe CF na tempada 2004-2005. O 2 de agosto do 2004, durante a viaxe a Xetafe sufriu un accidente de circulación polo que tivo que ser intervido tras lle diagnosticar politraumatismos dorsal e lumbar, e un derramo interno que obrigou á extirpación do bazo, ademais estivo durante un tempo en coma. Porén, a cesión asinouse e aínda que se chegou a temer pola súa carreira profesional debutou na liga catro meses despois do accidente.

Isto foi debido a que o seu adestrador, Quique Sánchez Flores, sempre confiou nel e, cando fichou polo Valencia CF, esixiu o retorno de Albiol ao seu club de orixe.

### Valencia

Os inicios de Albiol no Valencia CF foron duros xa que a súa posición natural no equipo *che* ocupábana dous xogadores da calidade de Albelda e Baraja polo que o técnico o aliñou como lateral dereito. Aínda que cumpría correctamente a súa misión notábaselle estraño na súa nova posición ata que Quique Flores o recolocou como central, posto do que non se moveu desde entón.

O 25 de abril de 2006 anunciaba a súa renovación co Valencia CF ata o 2011. O Real Madrid estivo moi interesado en facerse cos seus servizos, pero o xogador preferiu renovar polo Valencia CF a pesar de que a oferta merengue era moi superior. Posuía unha cláusula de rescisión de 60 millóns de euros. Na tempada 2006-2007, ata os cuartos de final da Liga de Campións, disputou todos os minutos cunha actuación impresionante nos oitavos de final contra o Inter de Milán, onde o Valencia CF pasou de rolda.

Terminou a tempada 2006-07 sendo titular indiscutible e sendo o xogador que máis minutos tivo entre as competicións da Liga, a Copa do Rei e a Liga de Campións nas demarcacións de central e mediocentro defensivo.

### Real Madrid

En xuño de 2009 fichouno o Real Madrid pola cifra de 15 millóns de euros, como parte do proxecto do novo presidente Florentino Pérez, que regresou á presidencia do Real Madrid o 1 de xuño de 2009.

O xoves 2 de xullo reallizouse a súa presentación no Estadio Santiago Bernabéu ás 21.00 horas ante unhas 9.000 persoas. Raúl recibía a camiseta co dorsal 18, número que levou Rubén de la Red, declarando Raúl que se aquel volvese outra vez ao equipo, devolveríalle o dorsal.

O primeiro gol coa camiseta do Real Madrid anotouno nun encontro de Liga de Campións fronte ao Olympique de Marsella o 8 de decembro de 2009 adiantando ao conxunto branco 1-2. O partido finalizaría 1-3 a favor do conxunto merengue.

Selección nacional
------------------

Tras ser internacional sub-21, o 5 de outubro de 2007 é chamado por primeira vez para unha convocatoria coa selección española para disputar un partido da fase de clasificación da Eurocopa 2008. Debuta o 13 de outubro de 2007 no partido contra Dinamarca en Aarhus (Dinamarca), con resultado 1-3 a favor dos españois.

O 14 de xuño de 2008 debuta nunha fase final da Eurocopa ao substituír a Carles Puyol no partido que España gañou a Suecia por un resultado de 2-1. Posteriormente xogaría de titular no último encontro da fase de grupos ante Grecia, partido que concluiría con vitoria española por 2 a 1.

O 29 de xuño de 2008 no Estadio Ernst Happel de Viena, Albiol proclamaríase xunto aos seus compañeiros de selección campión da Eurocopa 2008.

En 2010, o 11 de xullo, proclamouse campión da Copa Mundial de Fútbol coa selección española en Suráfrica.

### Participacións en Eurocopas

| Eurocopa | Sede | Resultado |
| --- | --- | --- |
| Eurocopa 2008 | Austria e Suíza | Campión |

### Participacións en Copas das Confederacións

| Copa | Sede | Resultado |
| --- | --- | --- |
| Copa FIFA Confederacións 2009 | Suráfrica | Terceiro |

### Participacións en Copas do Mundo

| Copa | Sede | Resultado |
| --- | --- | --- |
| Copa Mundial de Fútbol de 2010 | Suráfrica | **Campión** |

Clubs
-----

| Club | País | Tempadas |
| --- | --- | --- |
| Valencia B | España | 2003-2004 |
| Getafe CF | España | 2004-2005 |
| Valencia CF | España | 2005-2009 |
| Real Madrid CF | España | 2009-2013 |
| SSC Napoli | Italia | 2013- |

Palmarés
--------

### Campionatos nacionais

| Título | Club | País | Ano |
| --- | --- | --- | --- |
| Liga de España | Valencia CF | España | 2004 |
| Copa do Rei | Valencia CF | España | 2008 |
| Copa do Rei | Real Madrid | España | 2011 |
| Liga de España | Real Madrid | España | 2012 |
| Supercopa de España | Real Madrid | España | 2012 |
| Copa Italia | SSC Napoli | Italia | 2014 |

### Copas internacionais

| Título | Club | País | Ano |
| --- | --- | --- | --- |
| Eurocopa Sub-19 | Selección sub-19 | España | 2004 |
| Copa da UEFA | Valencia CF | España | 2004 |
| Eurocopa | Selección nacional | España | 2008 |
| Copa Mundial de Fútbol | Selección nacional | España | 2010 |

(\*) Incluíndo a Selección

Notas
-----

1. ↑  Marca, ed. (1 de xullo de 2012). "España reescribe a historia".
2. ↑  ribarrojacf.com. "Historia do Ribarroja Club de Fútbol". [*Ligazón morta*]
3. ↑  Diario Marca (24-6-2009). "Da traxedia a campión de Europa" (en español). Marca.com. Consultado o 24-6-2009.
4. ↑  Diario AS (24-6-2009). "Sangre nova e española para a zaga do Real Madrid" (en español). As.com. Consultado o 24-6-2009.
5. ↑  "El Periódico de Aragón - Os soldos de luxo dos sub-21 (08 de xullo de 2006)". Arquivado dende o orixinal o 30 de decembro de 2007. Consultado o 03 de xuño de 2010.
6. ↑  "Real Madrid. O primeiro gol de Albiol co Real Madrid". Arquivado dende o orixinal o 04 de xaneiro de 2010. Consultado o 03 de xuño de 2010.
7. ↑  "Albiol cumple su sueño y debutará con la selección". *abc* (en castelán). 2007-10-06. Consultado o 2021-03-30.

Véxase tamén
------------

### Ligazóns externas

* Albiol en www.lfp.es Arquivado 31 de decembro de 2007 en Wayback Machine. *(en castelán)*
* Diario Levante - Entrevista (6 de outubro de 2007) Arquivado 30 de xuño de 2009 en Wayback Machine. *(en castelán)*

| * v
* c
* e
Selección de España - Campioa da Eurocopa de 2012 |
| --- |
| 
* 1 Casillas (c)
* 2 Albiol
* 3 Piqué
* 4 Martínez
* 5 Juanfran
* 6 Iniesta
* 7 Pedro
* 8 Xavi
* 9 Torres
* 10 Fàbregas
* 11 Negredo
* 12 Valdés
* 13 Mata
* 14 Alonso
* 15 Ramos
* 16 Busquets
* 17 Arbeloa
* 18 Alba
* 19 Llorente
* 20 Cazorla
* 21 Silva
* 22 Navas
* 23 Reina
* Adestrador: Del Bosque

 | España |

| * v
* c
* e
Selección de España - Campioa do Mundo de 2010 |
| --- |
| 
* 1 Casillas (c)
* 2 Albiol
* 3 Piqué
* 4 Marchena
* 5 Puyol
* 6 Iniesta
* 7 Villa
* 8 Xavi
* 9 Torres
* 10 Fàbregas
* 11 Capdevila
* 12 Valdés
* 13 Mata
* 14 Alonso
* 15 Ramos
* 16 Busquets
* 17 Arbeloa
* 18 Pedro
* 19 Llorente
* 20 Javi Martínez
* 21 Silva
* 22 Navas
* 23 Reina
* Adestrador: Del Bosque

 | España |

| * v
* c
* e
Selección de España - Campioa da Eurocopa de 2008 |
| --- |
| 
* 1 Casillas (c)
* 2 Albiol
* 3 Navarro
* 4 Marchena
* 5 Puyol
* 6 Iniesta
* 7 Villa
* 8 Xavi
* 9 Torres
* 10 Fàbregas
* 11 Capdevila
* 12 Cazorla
* 13 Palop
* 14 Alonso
* 15 Ramos
* 16 Sergio García
* 17 Güiza
* 18 Arbeloa
* 19 Senna
* 20 Juanito
* 21 Silva
* 22 De la Red
* 23 Reina
* Adestrador: Aragonés

 | España |

|  |  |
| --- | --- |
| Control de autoridades | 
* Wd: Q4599
* As: 15121
* BDFutbol: 2290
* EUfootballInfo: 25656
* FIFA: 216820
* FootballDatabase: 7829
* Fussballdaten: albiol
* NFT: 23515
* SoccerBase: 36719
* Soccerway: 3017
* Thefinalball: 1089
* Transfermarkt: 15452
* UEFA: 69168
* Worldfootball: raul-albiol

 |